wickkiey/tamil-wikipedia-chunked huggingface dataset:
# நரேஷ் தெரகான்

**நரேஷ் தெரகான்** (Naresh Trehan) இவர் ஓர் இந்திய இருதய மற்றும் இருதய அறுவை சிகிச்சை நிபுணர் ஆவார். இந்தியாவின் லக்னோவில் உள்ள கிங் ஜார்ஜ் மருத்துவக் கல்லூரியில் பட்டம் பெற்ற பிறகு, 1971 முதல் 1988 வரை அமெரிக்காவின் நியூயார்க் பல்கலைக்கழக மருத்துவ மையமான மன்ஹாட்டனில் பயிற்சி பெற்றார். இந்தியா திரும்பிய இவர் எஸ்கார்ட்ஸ் இருதய நிருவனம் மற்றும் ஆராய்ச்சி மையத்தைத் தொடங்கினார். இவர் மெடந்தா மருத்துவ நகரத்தின் தலைவர், நிர்வாக இயக்குநர் மற்றும் தலைமை இருதய அறுவை சிகிச்சை நிபுணராக பணியாற்றுகிறார். 1991 முதல் இந்தியக் குடியரசுத் தலைவர் விருதுகளான பத்மசிறீ, பத்ம பூசண், உள்ளிட்ட ஏராளமான விருதுகளை பெற்றுள்ளார். மேலும், லால் பகதூர் சாஸ்திரி தேசிய விருது மற்றும் மருத்துவர் பி. சி.ராய் விருது போன்ற விருதுகளையும் பெற்றுள்ளார்..
# நரேஷ் தெரகான்

## கல்வி மற்றும் தொழில்

1963 ஆம் ஆண்டில் மருத்துவர் தெரகான் லக்னோவில் உள்ள கிங் ஜார்ஜ் மருத்துவக் கல்லூரியில் மருத்துவம் பயில அனுமதி பெற்றார். நவம்பர் 1969 இல் இவர் அமெரிக்காவுக்குச் சென்று பிலடெல்பியாவில் உள்ள தாமஸ் ஜெபர்சன் பல்கலைக்கழக மருத்துவமனையில் முதல் ஆண்டு குடியிருப்பாளராக ஆனார்.  
1988 ஆம் ஆண்டில் தில்லியின் ஓக்லா சாலையில் திறக்கப்பட்ட எஸ்கார்ட்ஸ் இருதய நிறுவன மற்றும் ஆராய்ச்சி மையத்தின் நிறுவனராகவும், நிர்வாக இயக்குநராகவும் மற்றும் தலைமை இருதய அறுவை சிகிச்சை நிபுணராகவும் இருக்கிறார். தற்போது, தெரகான் 2009 இல் அரியானாவின் குர்கானில் உள்ள மிகப்பெரிய சிறப்பு பல்நோக்கு மருத்துவமனைகளில் ஒன்றான மெடந்தா - மருத்துவ நிறுவனத்தின் தலைவராக உள்ளார். நிறுவப்பட்ட குறைவாக துளையிடும் இருதய அறுவை சிகிச்சைக்கான சர்வதேச சங்கத்தின் தலைவராக இருந்துள்ளார்.  
உலகளாவிய சுகாதார நிறுவனத்தின் தலைவராக, தற்போது மெடிசிட்டி என குறிப்பிடப்படும் இந்தியாவின் குர்கானில் ஒரு ஒருங்கிணைந்த சுகாதார பராமரிப்பு வசதியைக் கட்டுவதை தெரகான் மேற்பார்வையிடுகிறார். மெடிசிட்டி 43 ஏக்கர் (170,000 மீ 2) நிலத்தில் பரவியுள்ளது. சீமென்ஸ் மற்றும் பிற நிதி பங்காளிகளுடன் ஒத்துழைத்து, மெடிசிட்டி நவீன மருத்துவத்தை பாரம்பரிய மருத்துவம் மற்றும் முழுமையான சிகிச்சைகளுடன் இணைப்பதை நோக்கமாகக் கொண்டுள்ளது.
# நரேஷ் தெரகான்

## சுயசரிதை

இவரது தாயார் ஒரு மகளிர் மருத்துவ நிபுணராவார். இவரது தந்தை ஒரு கண், காது மற்றும் மூக்குத் தொண்டை நிபுணர் ஆவார், இவர்கள் இருவரும் இந்தியாவைப் பிரிக்கும் வரை பைசாலாபாத்தில் பயிற்சி பெற்றனர். இந்தியப் பிரிப்பு வரை இவரது குடும்பம் ஸ்ரீ ஹர்கோவிந்த்பூர், படாலாவைச் சேர்ந்தது இவர் இடது கை வழக்கத்துடன் பிறந்தார், ஆனால் அவமையாதை காரணமாக, இவரது இந்தி ஆசிரியர் இவரது இடது கையை உடைத்து தெரகானை வலது கையால் எழுதும்படி கட்டாயப்படுத்தினார். ஒரு பத்திரிகையாளரும் எழுத்தாளருமான மது என்பவரை 1969 செப்டம்பரில் திருமணம் செய்துகொண்டு இருவரும் நவம்பரில் அமெரிக்கா சென்றனர். இவருக்கு இரண்டு மகள்கள் உள்ளனர்.
# நரேஷ் தெரகான்

## மரியாதைகள்

2001 ஆம் ஆண்டில் இருதய மருத்துவத் துறையில் சிறப்பான சேவையை அங்கீகரிப்பதற்காக இந்தியக் குடியரசுத் தலைவரின் பத்ம பூசண் விருது வழங்கப்பட்டது.
1991 ஆம் ஆண்டில் அறுவை சிகிச்சை துறையில் சிறப்பான சேவையை அங்கீகரிப்பதற்காக இந்தியக் குடியரசுத்தலைவரின் பத்மசிறீ வழங்கப்பட்டது.
மருத்துவர் பி. சி. ராய் விருது 2002 ஆம் ஆண்டில் இந்திய மருத்துவ கழகத்திடமிருந்து பெற்றார்.
இந்தியா டுடே பத்திரிகை 2017 பட்டியலில் இந்தியாவின் 50 சக்திவாய்ந்த நபர்களில் # 35 வது இடத்தைப் இவருக்கு வழங்கியது.
# ஜார்ஜ் ஹெட்லி

**ஜார்ஜ் அல்போன்சோ ஹெட்லி** (George Alphonso Headley 30 மே 1909 - 30 நவம்பர் 1983) ஒரு மேற்கு இந்தியத் தீவுகள் துடுப்பாட்ட அணியின் வீரர் ஆவார். அவர் 22 தேர்வுத் துடுப்பாட்டப் டெஸ்ட் போட்டிகளில் விளையாடினார். இரண்டாம் உலகப் போருக்கு முன்பு. மேற்கிந்தியத் தீவுகளுக்காக விளையாடிய சிறந்த மட்டையாளர்களில் ஒருவராகவும், அனைத்துக் காலத்திற்குமான மிகச் சிறந்த துடுப்பாட்ட வீரர்களில் ஒருவராகவும் கருதப்படும் ஹெட்லி ஜமைக்காவையும் பிரதிநிதித்துவப்படுத்தி இங்கிலாந்தில் தொழில்முறை துடுப்பாட்ட சங்கங்களில் விளையாடியுள்ளார்.இவரது சமயத்தில் பலம் இழந்த மேற்கிந்தியத் தீவுகள் அணியாக இருந்தது. அதனால் இவரின் மீது அதிக பொறுப்பு இருந்தது. அவர் மூன்றாம் இடத்தில் மட்டையாடினார், தேர்வுத் துடுப்பாட்டத்தில் 2,190 ஓட்டங்களை எடுத்துள்ளார். அவரது மட்டையாட்ட சராசரி 60.83 ஆகும்.மேலும் முதல் தரத் துடுப்பாட்டப் போட்டிகளில் 9,921 ஓட்டங்களை 69.86 எனும் சராசரியில் எடுத்துள்ளார். 1934 ஆம் ஆண்டில் ஆண்டின் சிறந்த விசுடன் துடுப்பாட்ட வீரராகத் தேர்வானார்.
# ஜார்ஜ் ஹெட்லி

## ஆரம்ப கால வாழ்க்கை

ஹெட்லி 1909 மே 30 அன்று பனாமாவின் கொலனில் பிறந்தார்.டிகோர்சி ஹெட்லி மற்றும் ஐரீன் ராபர்ட்ஸ் ஆகியோரின் மகனாகப் பிறந்தார். ஹெட்லியின் பெற்றோர் இருவரும் பனாமாவைச் சேர்ந்தவர்கள் அல்ல. அவரது தந்தை பார்படோஸையும் அவரது தாயார் ஜமைக்காவையும் சேர்ந்தவர்கள். அதே நேரத்தில் பனாமா கால்வாய் கட்டுமானத்தில் டிகோர்சி பணிபுரிந்தார். ஹெட்லிக்கு ஐந்து வயதாக இருந்தபோது, கால்வாய் பணி முடிந்தது, மேலும் இவரது குடும்பம் மேலும் வேலை தேடி கியூபாவுக்குச் சென்றது. 1919 ஆம் ஆண்டில், தனது மகனால் ஸ்பானிஷ் பேசப்படுவதைப் பற்றி கவலைப்பட்ட ஹெட்லியின் தாய் அவரை ஜமைக்காவிற்கு அழைத்துச் சென்றார், இதனால் அவருக்கு ஆங்கிலம் பேசும் பள்ளியில் கல்வி கற்க முடியும் எனக் கருதினார்.  
ஹெட்லி தனது தாயின் மைத்துனர் திருமதி கிளாரன்ஸ் ஸ்மித்துடன், கிங்ஸ்டனின் ரே டவுனில் குடிபெயர்ந்தார். 1933 இல் இறக்கும் வரை அவருடன் இருந்தார். அவரது தாயார் கியூபாவுக்குத் திரும்பினார். இருந்தபோதிலும் தனது மகனுடன் தொடர்ந்து கடிதங்களைப் பரிமாறிக் கொண்டார். அவர் கலபார் தொடக்கப்பள்ளியில் பயின்றார், அங்கு அவர் பள்ளி துடுப்பாட்ட அணிக்காக இழப்புக் கவனிப்பாளராக விளையாடினார். பின்னர், கிங்ஸ்டன் உயர்நிலைப் பள்ளியில் தனது கல்வியைத் தொடர்ந்தார். உள்ளூர் கிராபோல் பூங்காவில் நடந்த ஒரு நாள் துடுப்பாட்டப் போட்டிகளில் பங்கேற்ற ஹெட்லி உள்ளூர் மக்களின் கவனத்தை ஈர்க்கத் தொடங்கினார், மற்றும் 16 வயதில், அவர் ரெய்டவுன் துடுப்பாட்ட சங்கத்ஹில் சேர்ந்தார். 1925 ஆம் ஆண்டில் அவர் தனது முதல் நூறு ஓட்டங்களை அடித்தார். க்ளோவெல்லிக்கு எதிரான ரெய்டவுனுக்கான போட்டியில் மூன்றாவது வீரராக மட்டையாடினார்.  
பள்ளியை விட்டு வெளியேறியதும், ஹெட்லி ஒரு மாஜிஸ்திரேட் நீதிமன்றத்தில் தற்காலிக எழுத்தராக நியமிக்கப்பட்டார். இது 1926 ஆம் ஆண்டில் செயின்ட் ஆண்ட்ரூசின் காவல் துறை அணி தரப்பில் ஒரு துடுப்பாட்டப் போட்டியில் விளையாட அவருக்கு உதவியது. இவரது சிறப்பான ஆட்டத் திறனால் ஈர்க்கப்பட்ட யமைக்காஅ அணி நிர்வாகம் இவரை விளையாட அழைத்தது.ஆனால் இவரது வேலையின் காரணமாக இவரால் பங்கேற்க இயலவில்லை. அதனால் 1927 ஆம் ஆண்டில் லயனல் டென்னிசனின் இங்கிலாந்துத் துடுப்பாட்ட அணிக்கு எதிரான் இவரை கருத்தில் கொள்ளவில்லை.
# சர்தாரா சிங் ஜோல்

**சர்தாரா சிங் ஜோல்** (Sardara Singh Johl) (பிறப்பு 1928) இவர் ஒரு இந்திய விவசாய பொருளாதார நிபுணரும், எழுத்தாளர், அரசியல்வாதி மற்றும் பஞ்சாப் மத்திய பல்கலைக்கழகத்தின் முதல்வருமாவார். இந்திய வேளாண் ஆராய்ச்சி அமைப்பின் வேளாண் பொருளாதாரத்தின் முன்னாள் தேசிய பேராசிரியரான இவர் பஞ்சாபி பல்கலைக்கழகம் மற்றும் பஞ்சாப் வேளாண் பல்கலைக்கழகத்தின் துணைவேந்தராக பல்வேறு பதவிகளில் பணியாற்றினார். இந்திய அரசு அமைத்த விவசாய செலவுகள் மற்றும் விலைகளுக்கான ஆணையத்தின் தலைவராக இருந்தார். இந்திய ரிசர்வ் வங்கியின் மத்திய ஆளுநர் குழுவின் முன்னாள் இயக்குநராகவும், உணவு மற்றும் வேளாண்மை அமைப்பு, உலக வங்கி மற்றும் மேற்கு ஆசியாவிற்கான ஐக்கிய நாடுகளின் பொருளாதார மற்றும் சமூக ஆணையம் போன்ற சர்வதேச அமைப்புகளின் முன்னாள் ஆலோசகராகவும் உள்ளார்]] . வேளாண்மை மற்றும் வேளாண் கல்விக்கு இவர் செய்த பங்களிப்புகளுக்காக 2004 ஆம் ஆண்டில் இந்திய அரசு மூன்றாவது மிக உயர்ந்த குடிமக்கள் விருதான பத்ம பூசண் இவருக்கு வழங்கியது.
# சர்தாரா சிங் ஜோல்

## சுயசரிதை

சர்தாரா சிங் ஜோல் 1928 பிப்ரவரி 8 ஆம் தேதி ஒரு விவசாயக் குடும்பத்தில் பிரித்தானிய இந்தியாவில் பைசலாபாத்தில் (அன்றைய பாக்கித்தானில் இலாயல்பூர்) எஸ். பூட்டா சிங் என்பவருக்குப் பிறந்தார் உள்ளூர் கிராம பள்ளியில் தனது ஆரம்ப பள்ளிப்படிப்பை முடித்தார். அதே ஆண்டில் பஞ்சாபின் மலைப்பாங்கான பகுதிகளில் விவசாயம் மற்றும் கிராமப்புற வளர்ச்சியில் தனது வாழ்க்கையைத் தொடங்கினார். அங்கு பஞ்சாப் வேளாண் பல்கலைக்கழகத்தில் உதவி பேராசிரியராக சேருவதற்கு முன்பு எட்டு ஆண்டுகள் பணியாற்றினார். 1965 இல் சமூகவியல் பேராசிரியர் மற்றும் பொருளாதாரத் துறைத் தலைவர் பதவியில் இருந்தார்.  
ஜோல் பல குறிப்பிடத்தக்க கல்வி பதவிகளை வகித்தார்; இவர் பஞ்சாப் பல்கலைக்கழகத்தின் துணைவேந்தராக இருந்தார்  பஞ்சாப் வேளாண்மை பல்கலைக்கழகம் மற்றும் அரியானா விவசாய பல்கலைக்கழகத்தின் முதல்வராக பணிபுரிந்தார். 2012 இல் பஞ்சாப் மத்திய பல்கலைக்கழகத்தின், முதல் முதல்வரகராக இருந்தார். பஞ்சாப் அரசாங்கத்தின் *வேளாண் கொள்கை தொடர்பான ஆலோசனைக் குழுவின்* தலைவராக இருந்த காலத்தில், மாநிலத்தின் கோதுமை மற்றும் நெல் விவசாயிகளுக்கு பயிர் சுழற்சி மற்றும் பல்வகைப்படுத்தலை முன்மொழிந்தார், மாற்று பயிர்களுக்கு மாறுவதற்கு விவசாய சமூகத்திற்கு மானியங்களை அறிமுகப்படுத்துவதன் மூலம், *ஜான் திட்டம்* என்று பிரபலமாக அறியப்படுகிறது. பஞ்சாப் அரசாங்கத்தின் நான்கு வெவ்வேறு மத்திய அரசுகளின் குத்தகைக் காலத்தில் பொருளாதார ஆலோசனைக் குழுவின் உறுப்பினராகவும், தமிழக அரசு, குஜராத் அரசு, இலங்கை அரசு, உணவு மற்றும் வேளாண் அமைப்பு, உலக வங்கி மற்றும் ஐக்கிய நாடுகளின் பொருளாதார மற்றும் மேற்கு ஆசியாவிற்கான சமூக ஆணையத்தின் ஆலோசகராகவும் பணியாற்றினார். இவர் சர்வதேச பொருளாதார வல்லுநர்கள் சங்கம், இந்திய வேளாண் பொருளாதார சங்கம், வேளாண் பொருளாதார ஆராய்ச்சி சங்கம், வேளாண் சந்தைப்படுத்தல் இந்திய சங்கம் மற்றும் பஞ்சாப் சாகித்திய அகாதமி ஆகியவற்றின் முன்னாள் தலைவரும் ஆவார். சமூக-அரசியல் கருத்துகளில் குரல் கொடுப்பதற்காக அறியப்படுகிறார்.
# ஜேன் ஃபோண்டா

**ஜேன் சீமோர் ஃபோண்டா** (ஆங்கிலம்: Jane Seymour Fonda பிறப்பு: டிசம்பர் 21, 1937) ஒரு அமெரிக்க நடிகை, அரசியல் ஆர்வலர் மற்றும் முன்னாள் விளம்பர மாதிரி ஆவார். இரண்டு அகாதமி விருதுகள், இரண்டு பிரித்தானிய அகாடமி திரைப்பட விருதுகள், ஏழு கோல்டன் குளோப் விருதுகள், பிரைம் டைம் எம்மி விருது, ஏ.எஃப்.ஐ வாழ்க்கை சாதனை விருது மற்றும் கௌரவ கோல்டன் லயன் உள்ளிட்ட பல்வேறு பாராட்டுகளைப் பெற்றுள்ளார்.  
நடிகர் ஹென்றி ஃபோண்டா மற்றும் சமூகவாதியான பிரான்சிஸ் ஃபோர்டு சீமோர் ஆகிய தம்பதியினருக்கு பிறந்த ஃபோண்டா, 1960 ஆம் ஆண்டு பிராடுவே அரங்கு நாடகமான *தேர் வாஸ் எ லிட்டில் கேர்ள்* மூலம் நடிகராக அறிமுகமானார். இதில் நடித்ததற்காக இவர் சிறந்த நாடக நடிகைக்கான டோனி விருதுக்கு பரிந்துரைக்கப்பட்டார். மேலும் அதே ஆண்டின் பிற்பகுதியில் காதல் நகைச்சுவைத் திரைப்படமான *டால் ஸ்டோரி* எனும் திரைப்படத்தில் அறிமுகமானார். 1962 ஆம் ஆண்டில் *பீரியட் ஆஃப் அட்ஜஸ்ட்மென்ட்* 1963 ஆம் ஆண்டில் *சண்டே இன் நியூயார்க்* 1965 இல் *கேட் பல்லூ* 1967 ஆம் ஆண்டில் *பேர்ஃபுட் இன் தெ பார்க்* மற்றும் 1968 ஆம் ஆண்டில் வெளியான *பார்பரெல்லா* போன்ற திரைப் படங்களில் இவர் நடித்ததன் மூலம் பரவலாக அறியப்பட்டார். இவரது முதல் கணவர் ரோஜர் வாடிம் ஓர் இயக்குநர் ஆவார். இவர் மொத்தமாக ஏழு முறை அகாதமி விருதுக்கு பரிந்துரைக்கப்பட்டுள்ளார். 1969 ஆம் ஆண்டில் வெளியான *தே சூட்ஸ் ஹார்சஸ் டோட் தே என்ற திரைப்படத்திற்காக* முதல் முறையாக பரிந்துரை செய்யப்பட்டார்*.* மேலும் 1970 ஆம் ஆண்டில் வெளியான க்ளூட் மற்றும் *கம்மிங் ஹோம்* (1978) ஆகிய திரைப்படங்களில் நடித்ததற்காக இரண்டு முறை சிறந்த நடிகைக்கான ஆஸ்கார் விருதுகளை வென்றார். அவரது மற்ற பரிந்துரைகள் *ஜூலியா* (1977), *தி சீனா சிண்ட்ரோம்* (1979), *ஆன் கோல்டன் பாண்ட்* (1981), மற்றும் *தி மார்னிங் ஆஃப்டர்* (1986). *ஃபன் வித் டிக் அண்ட் ஜேன்* (1977), *கலிபோர்னியா சூட்* (1978), *தி எலக்ட்ரிக் ஹார்ஸ்மேன்* (1979), மற்றும் *9 டூ 5* (1980) போன்ற திரைப்பங்களில் நடித்ததற்காகவும் இவர் விருதுக்கு பரிந்துரை செய்யப்பட்டார்.மேலும் இந்தத் திரைப்படங்கள் வணிக ரீதியாகவும் வெற்றி பெற்றது. 1984 ஆம் ஆண்டில் தெ டால்மேக்கர் எனும் தொலைக்காட்சி நிகழ்ச்சியில் கலந்துகொண்டதற்காக இவருக்கு பிரைம் டைம் எம்மி விருது வழங்கப்பட்டது.  
1982 ஆம் ஆண்டில், அவர் தனது முதல் உடற்பயிற்சி நிகழ்படமான *ஜேன் ஃபோண்டாவின் ஒர்க்அவுட் என்பதனை வெளியிட்டார்*. இது அதிகம் விற்பனையாகி சாதனை படைத்தது. அடுத்த 13 ஆண்டுகளில் இவர் 22 நிகழ்படங்களை வெளியிட்டுள்ளார். இந்த நிகழ்படங்கள் மொத்தமாக 17 மில்லியன் பிரதிகள் விற்பனையாகின. தனது இரண்டாவது கணவர் டாம் ஹேடனிடமிருந்து விவாகரத்து பெற்ற அவர், 1991 ஆம் ஆண்டில் பில்லியனர் டெட் டேர்னரை மணந்தார் . 1990 ஆம் ஆண்டில் வெளியான *ஸ்டான்லி & ஐரிஸ்* திரைப்படம் வணிக ரீதியாக வெற்றி பெறவில்லை. இதன் பிறகு நடிப்பில் இருந்து ஓய்வு பெற்றார்.
# பெர்னார்டோ பெர்டோலூசி

**பெர்னார்டோ பெர்டோலுசி** ( Bernardo Bertolucci (; 16 மார்ச் 1941 - 26 நவம்பர் 2018) ஓர் இத்தாலிய இயக்குநர் மற்றும் திரைக்கதை எழுத்தாளர் ஆவார். *தி கன்ஃபார்மிஸ்ட்*, *பாரிஸில் லாஸ்ட் டேங்கோ*, *1900*, *தி லாஸ்ட் எம்பரர்* (இந்தத் திரைபப்டத்திற்காக இவர் சிறந்த இயக்குனருக்கான அகாடமி விருதையும் சிறந்த தழுவல் திரைக்கதைக்கான அகாதமி விருதையும் வென்றார். ), *த ஷெல்டரிங் ஸ்கை*, *லிட்டில் புத்தர்*, *ஸ்டீலிங் பியூட்டி* மற்றும் *ட்ரீமர்ஸ்* ஆகியன இவரது திரைப்படங்களில் மிகவும் முக்கியமானது ஆகும்.  
இவரது படைப்புகளை அங்கீகரிக்கும் விதமாக, 2011 கேன்ஸ் திரைப்பட விழாவின் தொடக்க விழாவில் கௌரவ பாம் டி ஓர் விருது இவருக்கு வழங்கப்பட்டது.  
1979 ஆம் ஆண்டில் திரைக்கதை எழுத்தாளர் கிளேர் பெப்லோவை திருமணம் செய்தார். 2018 இல் இவர் இறக்கும் வரை இவருடன் இணைந்து வாழ்ந்தார்.
# பெர்னார்டோ பெர்டோலூசி

## ஆரம்பகால வாழ்க்கை

பெர்டோலூசி இத்தாலிய நகரமான பார்மாவில், எமிலியா-ரோமாஞா பகுதியில் பிறந்தார்.இவரின் தந்தை நினெட்டா (ஜியோவானார்டி) ஆசிரியர் மற்றும் கவிஞர், புகழ்பெற்ற கலை வரலாற்றாசிரியர், மானுடவியலாளர் மற்றும் திரைப்பட விமர்சகர் ஆவார் . இவரது தாய் அட்லியோ பெர்டோலூசி ஆகியோரின் மூத்த மகன் ஆவார். இவரது தாய் ஆஸ்திரேலியாவில், ஒரு இத்தாலிய தந்தை மற்றும் ஒரு ஐரிஷ் தாய்க்கு பிறந்தார். கலைஞர்கள் நிறைந்த சூழலில் வளர்க்கப்பட்ட பெர்டோலூசி தனது பதினைந்து வயதில் எழுதத் தொடங்கினார். தனது முதல் நூலிற்காக *பிரீமியோ வயரெஜியோ* உட்பட பல சிறப்புவாய்ந்த இலக்கிய பரிசுகளைப் பெற்றார்.இத்தாலிய திரைப்படத் தயாரிப்பாளர் பியர் பாவ்லோ பசோலினி இவரின் முதல் புதினத்தினை வெளியிட உதவினார்.  
பெர்டோலூசிக்கு கியூசெப் (27 பிப்ரவரி 1947 - 16 ஜூன் 2012) எனும் ஒரு சகோதரர் இருந்தார். இவர் நாடக இயக்குநரும் நாடக ஆசிரியரும் ஆவார். திரைப்படத் தயாரிப்பாளர் ஜியோவானி பெர்டோலுசி (24 ஜூன் 1940 - 17 பிப்ரவரி 2005) இவரது உறவினர் ஆவார். இவருடன் இணைந்து பல படங்களில் பணியாற்றியுள்ளார்.
# பெர்னார்டோ பெர்டோலூசி

## அரசியல் மற்றும் தனிப்பட்ட நம்பிக்கைகள்

பெர்டோலுசி ஒரு இறைமறுப்பாளர் ஆவார்.  
பெர்டோலுசியின் படங்கள் பெரும்பாலும் அரசியல் கருத்ஹினை மையமாகக் கொண்டு இருந்தன. இவர் ஒரு மார்க்சியவாதி, 1960 களின் பிற்பகுதியில் இதேபோல் பல வெளிநாட்டு கலைஞர்களை வேலைக்கு அமர்த்திய லுச்சினோ விஸ்கொண்டியைப் போலவே, பெர்டோலுசி தனது திரைப்படங்களைப் பயன்படுத்தி அரசியல் கருத்துக்களை வெளிப்படுத்தினார். எனவே இவை மிகவும் சர்ச்சைக்குரியதாக அமைந்தது.  
செப்டம்பர் 27, 2009 அன்று, அமெரிக்காவிற்கு ஒப்படைக்கக் காத்திருந்த ரோமன் போலன்ஸ்கியை விடுவிக்க சுவிஸ் அரசாங்கத்திடம் முறையிட்ட கையெழுத்திட்டவர்களில் பெர்டோலுசியும் ஒருவராக இருந்தார்.  
24 ஏப்ரல் 2015 அன்று ட்விட்டரில், பெர்டோலூசி, 2013 சவார் கட்டிடம் சரிவை நினைவுகூரும் ஃபேஷன் புரட்சியின் வியர்வைக் எதிர்ப்பு பிரச்சாரமான #whomademyclothes இல் பங்கேற்றார், இது ஆடைத் தொழிலின் வரலாற்றில் மிக மோசமான விபத்து.
# பெர்னார்டோ பெர்டோலூசி

## இறப்பு

பெர்டோலுசி நவம்பர் 26 2018 அன்று தனது 77 ஆம் வயதில் ரோமில் நுரையீரல் புற்றுநோயயினால் இறந்தார்.
# பெர்னார்டோ பெர்டோலூசி

## விருதுகள்

தி லாஸ்ட் எம்பரர் (இந்தத் திரைபப்டத்திற்காக இவர் சிறந்த இயக்குனருக்கான அகாதமி விருதையும் சிறந்த தழுவல் திரைக்கதைக்கான அகாதமி விருதையும் வென்றார். 2011 கேன்ஸ் திரைப்பட விழாவின் தொடக்க விழாவில் கௌரவ பாம் டி ஓர் விருது இவருக்கு வழங்கப்பட்டது.
# மரியன் ஆண்டர்சன்

**மரியன் ஆண்டர்சன்** (Marian Anderson பிப்ரவரி 27, 1897 - ஏப்ரல் 8, 1993) மரபார்ந்த மற்றும் ஆன்மீக பாடல்கள் பாடும் அமெரிக்க பாடகர் ஆவார். இவர் 1925 மற்றும் 1965 க்கு இடையிலான காலங்களில் ஐக்கிய நாடுகள் மற்றும் ஐரோப்பா முழுவதும் பல மேட நிகழ்ச்சிகளிலும் கலந்துகொண்டுள்ளார்.1940 மற்றும் 1965 க்கு இடையில் ஜேர்மன்-அமெரிக்க பியானோ கலைஞர் ஃபிரான்ஸ் ரூப் அவரது பக்கவாத்தியமாக இருந்தார்.  
இருபதாம் நூற்றாண்டின் நடுப்பகுதியில் அமெரிக்காவில் இனரீதியான கறுப்பின கலைஞர்களுக்கான போராட்டத்தில் ஆண்டர்சன் ஒரு முக்கிய நபராக இருந்தார் 1939 ஆம் ஆண்டில் *டாட்டர்ஸ் ஆஃப் தெ அமஎரிகன் ரிவொல்யூசன்* குழு (டிஏஆர்) வாஷிங்டன் டி.சி.யில் உள்ள அரசியலமைப்பு மண்டபத்தில் பாடுவதற்கு ஆண்டர்சனுக்கு அனுமதி மறுத்துவிட்டார். இந்த நிகழ்வு மூலம் இவர் சர்வதேச கவனத்தினைப் பெற்றார். நாட்டின் முதல் பெண்மணியான எலினோர் ரூசுவெல்ட் மற்றும் அவரது கணவர் பிராங்க்ளின் டி. ரூசுவெல்ட் ஆகியோரின் உதவியுடன், ஆண்டர்சன் 1939 ஏப்ரல் 9, ஈஸ்டர் தினத்தன்று தலைநகரில் உள்ள லிங்கன் நினைவிடத்தின் படிகளில் திறந்தவெளி இசை நிகழ்ச்சியை நிகழ்த்தினார். இது விமர்சன ரீதியாக பாராட்டப்பட்டது. 75,000 க்கும் அதிகமான மக்கள் முன்னிலையிலும் மற்றும் ஒரு மில்லியன் கணக்கான மக்கள் வானொலியிலும் இவரது பாடலைக் கேட்டனர்.
# மரியன் ஆண்டர்சன்

## ஆரம்பகால வாழ்க்கை மற்றும் தொழில்

மரியன் ஆண்டர்சன் பிப்ரவரி 27, 1897 இல் பிலடெல்பியாவில் பிறந்தார்.ஜான் பெர்க்லி ஆண்டர்சன் (சி. 1872-1910) மற்றும் அன்னி டெலிலா ரக்கர் (1874-1964) ஆகியோருக்கு மகளாகப் பிறந்தார். அவரது தந்தை பிலடெல்பியா நகரத்தில் உள்ள படித்தல் முனையத்தில் பனி மற்றும் நிலக்கரியை விற்கும் பணியினைச் செய்து வந்தார். பின்னர் மதுபான வியாபாரத்தையும் தொடங்கினார். திருமணத்திற்கு முன்பு ஆண்டர்சனின் தாய் லிஞ்ச்பர்க்கில் உள்ள வர்ஜீனியா செமினரி மற்றும் கல்லூரியில் பயின்றார். மேஎலும் இவர் வர்ஜீனியாவில் பள்ளி ஆசிரியராகப் பணிபுரிந்தார்.பிலடெல்பியாவில் உள்ள சட்டத்தின்படி அவர் பட்டம் பெறாததால் இவரால் அங்கு கற்பித்தல் பணியினை மேற்கொள்ள இயலவில்லை. அந்த சட்டத்தின்படி பட்டம் பெறாத கருப்பினத்தவர்கள் கற்பித்தல் பணியினை மேற்கொள்ள கூடாது. ஆனால் இது வெள்ளையர்களுக்குப் பொருந்தாது. எனவே அவர் சிறு குழந்தைகளைப் பராமரிக்கும் பணிகளை மேற்கொண்டு அதன்மூலம் வருமானத்தைப் பெற்றார். மூன்று குழந்தைகளில் மரியன் மூத்தவர் ஆவார். இவரது இரண்டு சகோதரிகளான ஆலிஸ் (1899-1965, பின்னர் அலிஸ் என்று உச்சரிக்கப்பட்டார்) மற்றும் எத்தேல் (1902-1990) ஆகியோரும் பாடகர்களாக மாறினர். எத்தேல் ஜேம்ஸ் டெப்ரிஸ்டை மணந்தார்.
# மரியன் ஆண்டர்சன்

## பிற்கால வாழ்வு

ஏப்ரல் 8, 1993 அன்று 96 வயதில் இதய செயலிழப்பு காரணமாக ஆண்டர்சன் இறந்தார். ஒரு மாதத்திற்கு முன்பு அவருக்கு பக்கவாதம் ஏற்பட்டது. ஓரிகானின் போர்ட்லேண்டில், அவரது மருமகனான ஜேம்ஸ் டெப்ரிஸ்ட்டின் வீட்டில் இருந்தபோது அவர் இறந்தார். பென்சில்வேனியாவின் கோலிங்டேலில் உள்ள ஈடன் கல்லறையில் அவர் அடக்கம் செய்யப்பட்டார்.  
பிலடெல்பியாவில் உள்ள மரியன் ஆண்டர்சனின் இல்லமானது தேசிய வரலாற்று இடங்களின் பதிவேட்டில் 2011 ஆம் ஆண்டில் சேர்க்கப்பட்டது.
# தேவகி ஜெயின்

**தேவகி ஜெயின்** (Devaki Jain) (பிறப்பு 1933) இவர் ஒரு இந்திய பொருளாதார நிபுணரும் மற்றும் எழுத்தாளருமாவார். இவர் முக்கியமாக பெண்ணிய பொருளாதாரத் துறையில் பணியாற்றியுள்ளார். சமூக நீதி மற்றும் பெண்கள் அதிகாரம் ஆகியவற்றில் இவர் செய்த பங்களிப்புக்காக 2006 ஆம் ஆண்டில் இந்திய அரசு மூன்றாவது மிக உயர்ந்த குடிமகன் விருதான பத்ம பூசண் விருது அவருக்கு வழங்கி கௌரவித்தது.
# தேவகி ஜெயின்

## ஆரம்ப கால வாழ்க்கை

ஜெயின் மைசூரில், பிறந்தார். இவரது தந்தை எம். ஏ. சீனிவாசன், ஒரு அரசு ஊழியர் சுதேச மாநிலமான குவாலியரின் திவானாக இருந்தார்.
# தேவகி ஜெயின்

## கல்வி

ஜெயின் இந்தியாவின் பல்வேறு ஆங்கிலப் பள்ளிகளில் பயின்றார். ஆக்சுபோர்டில் உள்ள செயின்ட் அன்னேஸ் கல்லூரியிலும் பயின்றார். ஆக்சுபோர்டில் தத்துவம், அரசியல் மற்றும் பொருளாதாரம் ஆகியவற்றில் பட்டம் பெற்ற இவர், பின்னர் 1969 வரை டெல்லி பல்கலைக்கழகத்தில் பொருளாதாரம் கற்பித்தார்.
<sup data-ve-ignore="true">&#x5B; *<span title="This claim needs references to reliable sources. (January 2017)">மேற்கோள் தேவை</span>* &#x5D;</sup>
# தேவகி ஜெயின்

## ஐக்கிய நாடுகள் சபை மற்றும் சர்வதேச வலையமைப்பு

*வுமன் இன் இந்தியா* என்ற தனது புத்தகத்தில் பணியாற்றிதன் மூலம், பெண்ணிய பிரச்சினைகளில் தன்னை ஈடுபடுத்திக் கொண்டார். பெண்களை பற்ரி எழுதுதல், விரிவுரை செய்தல், வலைதள இணைப்பு, கட்டிடம், முன்னணி மற்றும் ஆதரவளிப்பதில் இவர் தீவிரமாக பங்கேற்றார்.
அதன்
ஜெயின் புதுதில்லியில் உள்ள சமூக ஆய்வுகள் அறக்கட்டளையின் நிறுவனராகவும், 1994 வரை இயக்குநராகப் பணியாற்றினார். இவர் பெண்கள் வேலைவாய்ப்புத் துறையிலும் பணியாற்றியுள்ளார். இந்தியாவின் சர்வதேச மகளிர் ஆண்டிற்கான *இந்திய பெண்கள்* என்ற புத்தகத்தைத் எழுதியுள்ளார்.  
காந்திய தத்துவம் இவரது பணியையும் வாழ்க்கையையும் பாதித்துள்ளது. இந்த தத்துவத்திற்கு ஏற்ப, இவரது கல்வி ஆராய்ச்சி சமத்துவம், சனநாயக பரவலாக்கம், மக்களை மையமாகக் கொண்ட வளர்ச்சி மற்றும் பெண்கள் உரிமைகள் போன்றவற்றில் கவனம் செலுத்தியுள்ளது. இவர் உள்ளூர், தேசிய மற்றும் சர்வதேச பெண்கள் இயக்கங்களுக்காக பணியாற்றியுள்ளார். இவர் தற்போது இந்தியாவின் பெங்களூரில் வசித்து வருகிறார்.  
ஜெயின் பல வலைதளங்களில் மற்றும் மன்றங்களில் பங்கேற்பாளராக விரிவாகப் பயணம் செய்துள்ளார். ஆசியா-பசிபிக் ஐக்கிய நாடுகளின் மையத்திற்கான பாலினம் குறித்த ஆலோசனைக் குழுவின் தலைவராக, பெரும்பாலான பசிபிக் மற்றும் கரீபியன் தீவு உட்பட பல நாடுகளுக்கு வருகை புரிந்துள்ளார். ஆப்பிரிக்காவில், ஐர் மொசாம்பிக், தான்சானியா, கென்யா, நைஜீரியா, பெனின் மற்றும் செனகல், லைபீரியா, கோட் டி ஐவோயர், தென்னாப்பிரிக்கா மற்றும் போட்ஸ்வானா ஆகிய நாடுகளுக்கும் சென்றுள்ளார். ஜூலியஸ் நைரெருடன் சேர்ந்து, ஆப்பிரிக்க தலைவர்களின் தரிசனங்களையும் கவலைகளையும் சந்தித்து விவாதிக்கும் வாய்ப்பை இவர் பெற்றார். நைரேர் நிறுவிய முந்தைய தெற்கு ஆணையத்தின் உறுப்பினராகவும் உள்ளார்.  
1997 ஆம் ஆண்டு வறுமை குறித்த மனித மேம்பாட்டு அறிக்கையைத் தயாரிப்பது குறித்தும், 2002 ஆம் ஆண்டு ஆளுகை அறிக்கை குறித்தும் ஆலோசனை வழங்குவதற்காக ஐக்கிய நாடுகளின் மேம்பாட்டுத் திட்டம் அமைத்த ஆலோசனைக் குழுவில் உறுப்பினராக இருந்தார். குழந்தைகள் மீதான ஆயுத மோதலின் தாக்கத்தை ஆய்வு செய்ய ஐக்கிய நாடுகள சபையால் நியமிக்கப்பட்ட கிரேனா மச்செல் ஆய்வுக் குழுவின் முக்கிய நபர்கள் குழுவில் உறுப்பினராக இருந்தார்.
# தேவகி ஜெயின்

## கல்வி வாழ்க்கை

தென்னாப்பிரிக்கா குடியரசின் டர்பன்-வெஸ்ட்வில் பல்கலைக்கழகத்தில் ஜெயினுக்கு மதிப்புறு முனைவர் பட்டம் (1999) வழங்கப்பட்டது. பெய்ஜிங் உலக மாநாட்டில் யு.என்.டி.பி யிலிருந்து பிராட்போர்டு மோர்ஸ் நினைவு விருதையும் (1995) பெற்றார். இவர் சசெக்ஸ் பல்கலைக்கழகத்தின் வளர்ச்சிக்கான ஆய்வு நிறுவனம், (1993) மற்றும் ஹார்வர்ட் பல்கலைக்கழகம் மற்றும் பாஸ்டன் பல்கலைக்கழகம் (1984) ஆகியவற்றுடன் இணைந்த ஒரு ஃபுல்பிரைட் மூத்த சக ஊழியராக இருந்தார். இவர் கர்நாடக அரசின் மாநில திட்டமிடல் வாரியத்தில் ஒரு சக உறுப்பினராகவும், பல்கழைக்கழக மானியக்குழுவின் பெண்கள் ஆய்வுகள் தொடர்பான நிலைக்குழுவின் உறுப்பினராகவும், ஜூலியஸ் நைரேர் தலைமையில் தென் ஆணையத்தின் உறுப்பினராகவும் இருந்தார். 2013-14 கல்வியாண்டில் , ஆக்சுபோர்டில் உள்ள செயின்ட் அன்னேஸ் கல்லூரியில் தான் படித்த கல்லூரியில்ல் ப்ளூமர் வருகை ஊழியராக உள்ளார்.
# தேவகி ஜெயின்

## தனிப்பட்ட வாழ்க்கை

இவர் காந்திய பொருளாதார நிபுணர் இலட்சுமி சந்த் ஜெயின் என்பவரை 1966 இல் திருமணம் செய்து கொண்டார். இவருக்கு இரண்டு குழந்தைகள் உள்ளனர். அதில் சீனிவாசன் ஜெயின் என்பவர் என்டிடிவி நிருபராக இருக்கிறார்
# தேவேந்திர திரிகுனா

**தேவேந்திர திரிகுனா** *(Devendra Triguna)* ஓர் இந்திய ஆயுர்வேத மருத்துவராவார். நாடித் துடிப்பு பரிசோதனையில் நிபுணத்துவம் பெற்றவர் என்பதற்காக நன்கு அறியப்படுகிறார். (ஆயுர்வேத சொற்களில் *நாடி வைத்தியம்* ). இவர் இந்தியக் குடியரசுத் தலைவரின் முன்னாள் கௌரவ மருத்துவராக இருந்தார். ஆயுர்வேத மருத்துவ உற்பத்தியாளர்கள் சங்கம் (AMAM) மற்றும் அகில இந்திய ஆயுர்வேத காங்கிரசு (AIAC) ஆகியவற்றின் தற்போதைய தலைவரும் ஆவார். இந்திய அரசு 1999 இல் இவருக்கு குடிமக்களின் நான்காவது மிக உயர்ந்த விருதான, பத்மசிறீ விருதை வழங்கியது. அதைத் தொடர்ந்து, ஒரு தசாப்தத்திற்குப் பிறகு, 2009 இல் குடிமக்களின் மூன்றாவது கௌரவமான பத்ம பூசண் விருதும் இவருக்கு வழங்கப்பட்டது..
# தேவேந்திர திரிகுனா

## சுயசரிதை

புகழ்பெற்ற ஆயுர்வேத மருத்துவரும் பத்ம விபூசண் விருது பெற்றவருமான பிரகசுபதி தேவ் திரிகுனா என்பவரின் பாரம்பரிய மருத்துவர்களின் குடும்பத்தில் திரிகுனா பிறந்தார். அவரது தந்தையிடமிருந்து ஆயுர்வேதத்தைக் கற்றுக்கொண்டார். புது தில்லியின் சுற்றளவில் அமைந்துள்ள தனது தந்தையின் மருத்துவமனையில், சாராய் காலே கான் என்ற பெயரில் ஒரு கிராமத்தில் தனது மருத்துவ பயிற்சியைத் தொடங்கினார். தந்தை தேவ் திரிகுனா 2013 இல் இறப்பதற்கு சற்று முன்பு மருத்துவச் சேவையிலிருந்து ஓய்வு பெற்றபோது, தேவேந்திர திரிகுனா மருத்துவமனையின் நிர்வாகத்தை ஏற்றுக்கொண்டார். இரத்த புற்றுநோய், சிறுநீரக நோய்கள், வயிற்று நோய்கள், தோல் நோய்கள், கழுத்துவழி, ஈழை நோய், மூட்டழற்சி, தூக்கமின்மை மற்றும் உயர் இரத்த அழுத்தம் போன்ற பல நோய்களுக்கான நோய் தீர்க்கும் நெறிமுறைகள் இருப்பதாக இவர் கூறுகிறார்.
# தேவேந்திர திரிகுனா

## பதவிகள்

திரிகுனா *அகில இந்திய ஆயுர்வேத காங்கிரசின்* தலைவராகவும், *இந்திய* அரசு ஒருங்கிணைப்பு நிறுவனமான *இந்திய மருந்துகளின் மத்திய சங்கத்தின்* துணைத் தலைவராகவும் உள்ளார். இவர் சுகாதார மற்றும் குடும்ப நல அமைச்சகத்தின் *ஆயுர்வேதத்தில்* உள்ள *மத்திய ஆராய்ச்சி அமைப்பு* மற்றும் இந்திய அரசின் *ஆயுர்வேத மருந்தகக் குழுவில்* இருக்கிறார். *ஆயுர்வேதத்திற்கான* உயர் கல்வி மையமான இந்திய அரசின் மையமான *இராட்டிரிய ஆயுர்வேத வித்யாபீடத்தின்* நிர்வாகக் குழுவிற்கு இவர் தலைமை தாங்குகிறார். *சர்வதேச ஆயுர்வேத காங்கிரசின்* நிறுவனர் தலைவராகவும் இருக்கிறார். இவர் சிக்கிம், இமாச்சலப் பிரதேசம் மற்றும் உத்தரப்பிரதேச அரசுகளின் ஆயுர்வேத ஆலோசனைக் குழுக்களில் அமர்ந்து ஊழியர்களின் மாநில காப்பீட்டுக் கழகம், ஆயுர்வேத வாரியம் மற்றும் யுனானி திபியா கல்லூரி மற்றும் ஓரியண்டல் வணிக வங்கியின் இயக்குநர்கள் குழுவில் உறுப்பினராக பணியாற்றுகிறார். இவர் பஞ்சாப் தேசிய வங்கியின் இயக்குநர்கள் குழுவின் முன்னாள் உறுப்பினராகவும் உள்ளார். மேலும் குருகுல காங்ரி விஸ்வவித்யாலயாவின் வருகை ஆசிரியராகவும் உள்ளார்.
# தேவேந்திர திரிகுனா

## விருதுகளும் கௌரவங்களும்

திரிகுண *இராட்டிர ஆயுர்வேத வித்யாபீடத்தின்* (1995-95) தேர்ந்தெடுக்கப்பட்ட சக ஊழியர் ஆவார். 1999 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமகன் கௌரவமான பத்மசிறீ விருதை வழங்கியது. மேலும் 2009 ஆம் ஆண்டு மூன்றாவது மிக உயர்ந்த குடிமக்கள் விருதான பத்ம பூசண் கௌரவமும் அளிக்கப்பட்டது. லால் பகதூர் சாஸ்திரி பல்கலைக்கழகம் மற்றும் குஜராத் ஆயுர்வேத பல்கலைக்கழகம் ஆகியவையும் டி.எல்.டி பட்டங்களுடன் கௌவரவிக்கப்பட்டார்.
# ஆலன் கீத் டேவிட்சன்

**ஆலன் கீத் டேவிட்சன்** (Alan Keith Davidson, பிறப்பு 14 ஜூன் 1929) 1950 மற்றும் 1960 களின் முன்னாள் ஆஸ்திரேலிய துடுப்பாட்ட வீரர் ஆவார். அவர் ஒரு பன்முக வீரராக இருந்தார் . அதிரடி இடது கை மட்டையாளர் மற்றும் விரைவு வீச்சாளர் ஆவார். ஆறு அடி உயர்ம் கொண்ட இவர் அதிரடியாக ஓட்டங்களைச் சேர்ப்பதன் மூலமும் ஆறுகள் அடிக்கும் திறனுக்காகவ்ம் இவர் பரவலாக அறியப்பட்டார். இவரது இடது கை பந்துவீச்சு 1950 கள் மற்றும் 1960 களின் முற்பகுதியில் ஆஸ்திரேலிய வேகப்பந்து தாக்குதல் பாணிக்கு ஒரு முக்கிய காரணியாக இருந்தது, மேலும் 1950 களின் பிற்பகுதியிலிருந்து உலகின் மிகச்சிறந்த விரைவு வீச்சாளர்களில் ஒருவராக பரவலாகக் கருதப்பட்டது. இடதுகை விரைவு வீச்சாளர்கள் வரலாற்றில் இரு வீரர்களில் ஒருவராகக் கருதப்பட்டார். அதில் மற்றொருவர் வசிம் அக்ரம் ஆவார்.ஒரு நிறைவில் இரு ஓட்டங்களுக்கும் ஓட்டங்களைக் கொடுத்தவர் எனும் சராசரியினை வைத்துள்ளார். போருக்குப் பிந்தைய காலகட்டத்தில் இந்த இரண்டு பந்து வீச்சாளர்கள் மட்டுமே சிறந்த பந்துவீச்சு சராசரியைக் கொண்டுள்ளனர் . சாத்தியமில்லாத குறைந்த தூரத்தில் வரும் கேட்சுகளை பிடிக்கும் அவரது திறனால் இவர் "தி க்ளா" என்ற புனைப்பெயரைப் பெற்றார். இவர் ஆத்திரேலியத் துடுப்பாட்ட அனிக்காக தேர்வு மற்றும் ஒருநாள் போட்டிகளில் விளையாடியுள்ளார்.
# ஆலன் கீத் டேவிட்சன்

## தொழில்

நியூ சவுத் வேல்ஸ் துடுப்பாட்ட அணிக்காக முதல் தரத் துடுப்பாட்டப் போட்டியில் 1949-50 பருவத்தில் அறிமுகமானார். தனது முதல் தொடரில் 26 இழப்புகளைக் கைப்பற்றினார்.நியூசிலாந்துத் துடுப்பாட்ட அணிக்கு எதிரான அதிகாரப்பூர்வமற்ற போட்டியில் இவர் 29 ஓட்டங்களை விட்டுக் கொடுத்து 10 இழப்புகளைக் கைப்பற்றினார். மேலும் இறுதிவரை ஆட்டமிழக்காமல் 157 ஓட்டங்களை எடுத்தார்.
# ஆலன் கீத் டேவிட்சன்

## ஆரம்ப ஆண்டுகளில்

லெஸ்லி கீத் டேவிட்சன் மற்றும் ஹில்டா அய்லின் கிளிப்டன் ஆகியோரின் மகனான இவர், மத்திய கடற்கரையில் கோஸ்ஃபோர்ட் நகருக்கு அருகிலுள்ள நியூ சவுத் வேல்ஸ், லிசாரோவில் வளர்ந்தார். அவர் தனது குடும்பத்தின் கிராமப்புற சொத்துக்களில் ஒன்றான மலையிலிருந்து தோண்டிய ஆடுகளத்தில் துடுப்பாட்டம் விளையாட கற்றுக்கொண்டார். ஒன்பது வயதிற்குள், அவர் கோஸ்போர்ட் தரப் போட்டியின் இரண்டாவது பிரிவில் விளையாடிக் கொண்டிருந்தார். தனது உயர்நிலைப் பள்ளி ஆண்டுகளில், மாநிலத்தின் வடக்கு உயர்நிலைப் பள்ளிகளைப் பிரதிநிதித்துவப்படுத்திய பொதுப் பள்ளிகளின் போட்டியில் துடுப்பாட்டம் விளையாடினார்.அங்கு இவரின் வருங்கால தேர்வுத் துடுப்பாட்டத் தலைவர் ரிச்சி பெனோட், சிட்டி உயர்நிலைப் பள்ளித் துடுப்பாட்ட அணிக்குத் தலைமை தாங்கினார். தனது டீன் ஏஜ் பருவத்தில், டேவிட்சன் குடும்பச் சொத்தில் வேலை செய்வதன் மூலமும், விறகு வெட்டுவதன் மூலமும், பண்ணைப் பொருட்களை எடுத்துச் செல்தல் ஆகிய பணிகளை மேற்கொண்டார்.  
டேவிட்சன் முதலில் இடது கை வழமையில்லாச் சுழற்சியை வீசினார், ஆனால் அவரது மாமாவின் அணியில் விரைவு வீச்சாளர் இல்லாததால் இவர் விரைவாக வீசத் துவங்கினார். 1948-49ல், அவர் சிட்னிக்குச் சென்று வடக்கு மாவட்ட துடுபாட்ட சங்கங்களில் சேர்ந்தார். தனது இளமை பருவத்தில் திறமையான ரக்பி லீக் வீரரான இவர், தனது உடற்தகுதியைத் தக்க வைத்துக் கொள்ள மேற்கு மாவட்ட கால்பந்து கிளப்பில் பயிற்சி பெற்றார்.
# பக்தா பி. இராத்

**பக்தா பி. இராத்** (Bhakta B. Rath) இவர் இந்தியாவில் பிறந்த அமெரிக்க பொருள் இயற்பியலாளர் மற்றும் அமெரிக்காவின் கடற்படை ஆராய்ச்சி ஆய்வகத்தின் பொருட்கள் அறிவியல் மற்றும் உபகரண தொழில் நுட்பத்தின் தலைவர் ஆவார். இது அமெரிக்காவின் கடற்படை மற்றும் ஐக்கிய அமெரிக்க ஈரூடகப் படைப்பிரிவின் நிறுவன ஆராய்ச்சி ஆய்வகமாகும். இந்த நிறுவனத்தில் திட்டமிடல், இடைநிலை ஒருங்கிணைப்பு, மேற்பார்வை மற்றும் ஆராய்ச்சியின் கட்டுப்பாடு ஆகியவற்றிற்கான தலைமை நிர்வாக அதிகாரியாக உள்ள இவர், என்.ஆர்.எல். இல் பொருட்கள் அறிவியல் மற்றும் உபகரண தொழில்நுட்பத்திற்கான ஆராய்ச்சி இணை இயக்குநராகவும் உள்ளார்.  
இவர் தேசிய பொறியியல் அகாதமி, கனிமங்கள், உலோகங்கள் மற்றும் பொருட்கள் சங்கம், ஏஎஸ்எம் சர்வதேசம், வாஷிங்டன் அகாதமியின் இந்திய அறிவியல் பொருட்கள் முன்னேற்ற ஆராய்ச்சிச் சங்கம் (ஏஏஏஎஸ்) மற்றும் பொருட்களின் நிறுவனம், இங்கிலாந்து, கனிமங்கள் மற்றும் சுரங்கங்கள் ஆகியவற்றின் உறுப்பினராகவும் உள்ளார். மூன்று முறை குடியரசுத்தலைவர் விருது உட்பட பல விருதுகள் மற்றும் கௌரவங்களைப் பெற்றுள்ளார். அறிவியல் மற்றும் தொழில்நுட்பத்திற்கான பங்களிப்புகளுக்காக இந்திய அரசு 2009 ஆம் ஆண்டில் மூன்றாவது மிக உயர்ந்த குடிமகன் கௌரவமான பத்ம பூசண் விருதை இவருக்கு வழங்கியது.
# பக்தா பி. இராத்

## சுயசரிதை

இந்திய மாநிலமான ஒடிசாவில் உள்ள பாங்கியில் பிறந்த இராத், 1955 ஆம் ஆண்டில் உட்கல் பல்கலைக்கழகத்தில் இயற்பியல் மற்றும் கணிதத்தில் பட்டம் பெற்றார். பின்னர் தனது தளத்தை அமெரிக்காவிற்கு மாற்றினார். 1958 இல் மிச்சிகன் தொழில்நுட்ப பல்கலைக்கழகத்தில் முதுகலை பட்டம் (எம்.எஸ்) பெற்றார். 1961 இல் இல்லினாய்ஸ் தொழில் நுட்பக் கழகத்திலிருந்து முனைவர் பட்டம் (பிஎச்டி) பெற்றார். இவரது வாழ்க்கை 1961 இல் வாஷிங்டன் மாநில பல்கலைக்கழகத்தில் உலோகம் மற்றும் பொருள் அறிவியல் உதவி பேராசிரியராகத் தொடங்கியது. 1976 ஆம் ஆண்டில், இவர் இயற்பியல் உலோகவியல் பிரிவின் தலைவராக கடற்படை ஆராய்ச்சி ஆய்வகத்தில் சேர்ந்தார், அங்கு இவர் 1982 ஆம் ஆண்டில் பொருட்கள் அறிவியல் மற்றும் தொழில்நுட்ப பிரிவின் கண்காணிப்பாளராகவும், பொருட்கள் அறிவியல் மற்றும் உபகரண தொழில்நுட்ப இயக்குநரகத்தின் தலைவராகவும் உயர்ந்தார்.  
அமெரிக்க கடற்படை, அமெரிக்க பாதுகாப்புத் துறை, தேசிய ஆராய்ச்சி அமைப்பு, தேசிய பொறியியல் அகாதமி, தேசிய அறிவியல் அகாதமி மற்றும் தேசிய அறிவியல் அறக்கட்டளை, மற்றும் கார்னகி-மெலன் பல்கலைக்கழகம் உள்ளிட்ட கல்வி நிறுவனங்கள் போன்ற பல நிறுவனங்கள் மற்றும் நிறுவனங்களின் ஆலோசனைக் குழுக்களில் இராத் உறுப்பினராக உள்ளார். வர்ஜீனியா பல்கலைக்கழகம், கொலராடோ சுரங்கங்களின் பள்ளி, மேரிலாந்து கனெடிகட் பல்கலைக்கழகம், புளோரிடா அட்லாண்டிக் பல்கலைக்கழகம், லேஹி பல்கலைக்கழகம், இல்லினாய்ஸ் தொழில்நுட்ப நிறுவனம், விஸ்கான்சின்-மில்வாக்கி புளோரிடா பல்கலைக்கழகம் போன்றவை. இவர் இந்திய அரசாங்கத்தின் எரிசக்தித் துறையின் மீத்தேன் ஹைட்ரேட்டுகள் பற்றிய திட்டக் குழுவிலும், அமெரிக்க கடற்படையின் பிரதிநிதியாக அறிவியல் மற்றும் தொழில்நுட்பத்திற்கான இந்தோ-அமெரிக்க கூட்டு ஆணையத்திலும் அமர்ந்திருக்கிறார். இங்கிலாந்து, ஆஸ்திரேலியா, கனடா மற்றும் நியூசிலாந்து போன்ற தொழில்நுட்ப ஒத்துழைப்பு திட்டத்தின் (டிடிசிபி) நாடுகளிலும் இவர் அமெரிக்க கடற்படையை பிரதிநிதித்துவப்படுத்தியுள்ளார்.
# டெர்ரி கிலியம்

**டெர்ரன்ஸ் வான்ஸ் கிலியம்** (Terrence Vance Gilliam பிறப்பு 22 நவம்பர் 1940) ஓர் அமெரிக்க-பிரித்தானிய திரைக்கதை எழுத்தாளர், திரைப்பட இயக்குநர், நடிகர், நகைச்சுவையாளர் மற்றும் மோண்டி பைதானெனும் நகைச்சுவை குழுவின் முன்னாள் உறுப்பினர் ஆவார்.  
*டைம் பாண்டிட்ஸ் (1981), பிரேசில் (1985), தி அட்வென்ச்சர்ஸ் ஆஃப் பரோன் முன்சாசென் (1988), தி ஃபிஷர் கிங் (1991), 12 மங்கீஸ் (1995), ஃபியர் அண்ட் லோதிங் இன் லாஸ் வேகாஸ் (1998) தி பிரதர்ஸ் கிரிம் (2005), டைட்லேண்ட் (2005), மற்றும் தி இமாஜினேரியம் ஆஃப் டாக்டர் பர்னாசஸ் (2009).உள்ளிட்ட 13 திரைப்படங்களை கிலியம் இயக்கியுள்ளார்.*  
கிலியம் மினசோட்டாவில் பிறந்தார். ஆனால் இவரது உயர்நிலைப் பள்ளி மற்றும் கல்லூரிக் காலங்களில் லாஸ் ஏஞ்சல்ஸில் இருந்தார். அசைவு படம் மற்றும் வரைகலை கலைஞராக தனது தொழில் வாழ்க்கையைத் துவங்கினார் இவர் பைத்தானில் அசைவு பட கலைஞராக பணியில் செய்தார் . பின்னர் அங்கு முழுநேர உறுப்பினராக ஆனார். அந்த சமயத்தில் அங்கு நடிக்கும் வாய்ப்பினை பெற்றார். 1970 ஆம் ஆண்டில் இவர் திரைப்பட இயக்குநராக அறிமுகமானார். இவரது பெரும்பான்மையான திரைப்படங்கள் சர்வாதிகாரத்திற்கு எதிரான செயல்பாடுகளை கொட கருத்துக்களை மையமாகக் கொண்டு இருந்துள்ளன.  
1988 ஆம் ஆண்டில், கிலிலியம் மற்றும் பிற மான்டி பைதான் உறுப்பினர்கள் பிரித்தானிய சினிமாவுக்கு அளித்த சிறப்பான பங்களிப்புகளுக்காக பிரித்தானிய அகதமி விருதினைப் பெற்றனர். 2009 ஆம் ஆண்டில், கிலியம் வாழ்நாள் சாதனையாளர்களுக்காக பிரித்தானிய அகாதமி ஆதரவு ஊதியம் பெற்றார்.
# டெர்ரி கிலியம்

## ஆரம்பகால வாழ்க்கை

கில்லியம் மினசோட்டாவின் மினியாப்பொலிஸில் பீட்ரைஸ் (நீ வான்ஸ்) மற்றும் ஜேம்ஸ் ஹால் கில்லியம் ஆகியோருக்கு மகனாகப் பிறந்தார். இவரது தந்தை ஒரு தச்சராக பணிபுரிந்தார்.அதற்கு முன்பாக ஃபோல்கர்சில் விற்பனையாளராக இருந்தார். பின்னர் இவர்கள் மினசோட்டா, மருத்துவ ஏரிக்கு குடிபெயர்ந்தனர்.  
இவர்களது குடும்பம் 1952 ஆம் ஆண்டில் லாஸ் ஏஞ்சல்ஸ் பனோரமா நகரத்திற்கு குடிபெயர்ந்தது. கிலியம் பர்மிங்காம் உயர்நிலைப் பள்ளியில் பயின்றார். அங்கு இவர் வகுப்புத் தலைவராக இருந்தார்.  
கில்லியம் 1962 ஆம் ஆண்டில் ஆக்சிடெண்டல் கல்லூரியில் அரசியல் அறிவியல் பிரிவில் இளங்கலைப் பட்டம் பெற்றார் .
# டெர்ரி கிலியம்

## திரைப்பட வரலாறு

*டைம் பாண்டிட்ஸ் (1981), பிரேசில் (1985), தி அட்வென்ச்சர்ஸ் ஆஃப் பரோன் முன்சாசென் (1988), தி ஃபிஷர் கிங் (1991), 12 மங்கீஸ் (1995), ஃபியர் அண்ட் லோதிங் இன் லாஸ் வேகாஸ் (1998) தி பிரதர்ஸ் கிரிம் (2005), டைட்லேண்ட் (2005), மற்றும் தி இமாஜினேரியம் ஆஃப் டாக்டர் பர்னாசஸ் (2009).*உள்ளிட்ட 13 திரைப்படங்களை கிலியம் இயக்கியுள்ளார்.
# அந்தோணி ஹோப்கின்ஸ்

**சர் பிலிப் அந்தோனி ஹாப்கின்ஸ்** CBE (Sir Philip Anthony Hopkins பிறப்பு 31 டிசம்பர் 1937) ஒரு வெல்ஷ் நடிகர், இயக்குநர் மற்றும் தயாரிப்பாளர் ஆவார். 1992 ஆம் ஆண்டில் சிறந்த நடிகருக்கான அகாதமி விருதை வென்றார், மேலும் மூன்று முறை விருதுக்கு பரிந்துரை செய்யப்பட்டார். ஹாப்கின்ஸ் மூன்று முறை பாப்டா விருதினையும், இரண்டு முறை எம்மிகள் மற்றும் சிசில் பி. டிமில்லே போன்ற விருதுகளையும் வென்றுள்ளார் . 1993 ஆம் ஆண்டில், இரண்டாம் எலிசபெத் மகாராணியால் கலைக்கான சேவைகளுக்காக அவர் நைட்  பட்டம் பெற்றார். 2003 ஆம் ஆண்டில் ஹாப்கின்ஸ் ஹாலிவுட் வாக் ஆஃப் ஃபேமில் இடம்பெற்றார், மேலும் 2008 ஆம் ஆண்டில், பிரித்தானிய அகாதமி ஆஃப் பிலிம் அண்ட் டெலிவிஷன் ஆர்ட்ஸிலிருந்து வாழ்நாள் சாதனையாளராக அறிவிக்கப்பட்டார்.  
1957 ஆம் ஆண்டில் ராயல் வெல்ஷ் இசை மற்றும் நாடகக் கல்லூரியில் பட்டம் பெற்ற பிறகு, லண்டனில் உள்ள ராயல் அகாதமி ஆஃப் டிராமாடிக் ஆர்ட்டில் பயிற்சி பெற்றார், பின்னர் லாரன்ஸ் ஆலிவர் ,ராயல் நேஷனல் தியேட்டரில் சேர அழைத்தார். 1968 ஆம் ஆண்டில், தி லயன்  திரைப்படத்தில் விண்டரில் ரிச்சர்டாக நடித்தார். 1970 களின் நடுப்பகுதியில், ரிச்சர்ட் அட்டன்பரோ இவரை இந்தத் தலைமுறையின் சிறந்த நடிகர் என்று பாராட்டினார்.  
ஹாப்கின்ஸ் தி சைலன்ஸ் ஆஃப் தி லாம்ப்<nowiki/>ஸ் திரைப்படத்தில் இவர் ஹன்னிபால் லெக்டராக நடித்தார். இதற்காக அவர் சிறந்த நடிகருக்கான அகாதமி விரு<nowiki/>து பெற்றார். அதன் தொடர்ச்சியாக *ஹன்னிபால்,* மற்றும் ரெட் டிராகனிலும் நடித்தார். தி ரெமெயின்ஸ் ஆஃப் தி டே (1993), நிக்சன் (1995), மற்றும் அமிஸ்டாட் (1997) ஆகிய படங்களில் நடித்ததன் மூலம் ஹாப்கின்ஸ் அகாதமி விருதுகளுக்கு பரிந்துரைக்கப்பட்டார். 84 சேரிங் கிராஸ் ரோடு (1987), தி *எலிபண்ட் மேன்* (1980), ஹோவர்ட்ஸ் எண்ட் (1992), பிராம் ஸ்டோக்கரின் டிராகுலா (1992), லெஜண்ட்ஸ் ஆஃப் தி ஃபால் (1994), மீட் ஜோ பிளாக் (1998), தி மாஸ்க் சோரோ (1998), மற்றும் தோர் (2011) மற்றும் அதன் 2013 மற்றும் 2017 பதிப்புகள் ஆகியன மற்ற குறிப்பிடத்தக்க திரைப்படங்கள் ஆகும். 2015 ஆம் ஆண்டில், பிபிசி தொலைக்காட்சியின் தி டிரஸ்ஸரில் நடித்தார், 2016 மற்றும் 2018 ஆம் ஆண்டுகளில், *வெஸ்ட்வொர்ல்டு* என்ற எச்.பி.ஓ தொலைக்காட்சித் தொடரில் நடித்தார்.
# அந்தோணி ஹோப்கின்ஸ்

## ஆரம்பகால வாழ்க்கை மற்றும் கல்வி

கிளாமோர்கனின் போர்ட் டால்போட்டின் புறநகர்ப் பகுதியான மார்கமில் 1937 ஆம் ஆண்டு புத்தாண்டு தினத்தில் ஹாப்கின்ஸ் பிறந்தார். அவரது பெற்றோர் அன்னி முரியல் மற்றும் ரிச்சர்ட் ஆர்தர் ஹாப்கின்ஸ் ஆவர். நான் விசேஷமானவனாகவோ அல்லது வித்தியாசமாகவோ இருக்கலாம் என்ற உணர்வு வரும்போதெல்லாம், நான் என் தந்தையைப் பற்றி நினைத்துக்கொள்கிறேன்.. இவர் தனது பள்ளிநாட்களில் கல்வி கற்பதை விட ஓவியம் வரைதல் அல்லது பியானோ வாசித்தல் போன்றவற்றில் அதிக ஈடுபாடு கொண்டிருந்தார்.ஜோன்ஸின் மேற்கு மோன்மவுத் சிறுவர் பள்ளியில் இவர் கல்வி பயின்றார் ஐந்து ஆண்டுகள் அங்கு கல்வி கற்ற பின்னர் வேல் ஆஃப் கிளாமோர்கனில் உள்ள கவ்பிரிட்ஜ் இலக்கண பள்ளியில் கல்வி பயின்றார். 2002 ஆம் ஆண்டு ஒரு நேர்காணலில் அவர் இவ்வாறு கூறினார்:நான் கல்வி கற்றலில் மிகவும் பின் தங்கி இருந்தேன் இதனால் சில சமயங்களில் கேலி செய்யப்பட்ட தான் ஒரு முட்டாள் என்று நினைத்தாக கூறினார்.
# நாக்நாத் நாயக்வாடி

**கிராண்திவர் நாக்நாத் அண்ணா** என்று பிரபலமாக அறியப்பட்ட **நாக்நாத் நாயக்வாடி**(Nagnath Naikwadi) (1922–2012) ஒரு இந்திய சுதந்திர ஆர்வலரும், சமூக சேவகரும், அரசியல்வாதியும் மற்றும் கல்வியாளருமாவா. மேலும், இந்திய சுதந்திரப் போராட்டத்தின் போது புரட்சிகர செயல்பாட்டிற்கு பெயர் பெற்றவருமாவார். வெள்ளையனே வெளியேறு இயக்கத்தின் போது இவர் நானா பாட்டீலின் கூட்டாளியாக இருந்தார். மேலும் இவர்கள் ஒன்றாக மகாராட்டிராவின் சதாரா-சாங்லி பகுதியில் ஒரு இணையான அரசாங்கமான *பிரதி சர்க்காரை* நிறுவி ஆங்கிலேயர்களுக்கு எதிராக ஆயுதப் போராட்டத்தில் ஈடுபட்டனர். இந்திய சுதந்திரத்திற்குப் பிறகு, தேர்தல் அரசியலில் ஈடுபட்ட இவர், சாங்லியை பிரதிநிதித்துவப்படுத்தும் மகாராஷ்டிரா சட்டமன்ற உறுப்பினராக இருந்தார். இந்திய சமுதாயத்திற்கு இவர் செய்த பங்களிப்பிற்காக 2009 ஆம் ஆண்டில் மூன்றாவது மிக உயர்ந்த குடிமகன் விருதான பத்ம பூசண் வழங்கி இந்திய அரசு இவரை கௌரவித்தது.
# நாக்நாத் நாயக்வாடி

## சுயசரிதை

நாயக்வாடி 1922 சூலை அன்று மேற்கு இந்திய மாநிலமான மகாராஷ்டிராவிலுள்ள புனேவின் சாங்குலி மாவட்டத்தின் அருகே உள்ள வால்வா என்ற கிராமத்தில் ஒரு விவசாய குடும்பத்தில் இராமச்சந்திர கணபதி நக்வாடி மற்றும் லக்ஷ்மிபாயிக்கு பிறந்தார். வால்வா மற்றும் அஷ்டா உள்ளூர் பள்ளிகளில் ஆரம்ப பள்ளிப்படிப்பு முடிந்த பிறகு, இவர் இந்திய சுதந்திரப் போராட்டத்தில் ஈடுபட்டதால் படிப்புகளில் இடைவெளி ஏற்பட்டாலும், கோலாப்பூரின் இராசாராம் உயர்நிலைப் பள்ளியில் சேர்ந்தார். 1948 இல் மெட்ரிகுலேசன் படிப்பை முடித்தார். பின்னர் உயர் படிப்புகளுக்காக இராசாராம் கல்லூரியில் சேர்ந்தார். இந்த காலகட்டத்தில், இவர் வெள்ளையனே வெளியேறு இயக்கத்தில் ஈடுபட்டார். சுதந்திர செயற்பாட்டாளர்களின் மன்றமான *இராட்டிர சேவா தளத்தில்* சேர்ந்தார், இது இவருக்கு நானா பாட்டீலின் கூட்டாளியாக வாய்ப்பு கிடைத்தது. 1940 களின் முற்பகுதியில், இவரும் இவரது சகாக்களும் பிரித்தன் ஆட்சிக்கு எதிராக ஆயுதமேந்திய போராட்டத்தை மேற்கொண்டனர். மேலும், அதிகாரிகளுடன் சண்டையில் ஈடுபட்டனர். இயக்கத்திற்கு நிதித்தேவையின் பொருட்டு, இவரது குழு துலே என்ற இடத்திலுள்ள கருவூலத்தை கைப்பற்றினர். ஐதராபாத் நிஜாமுக்கு எதிராக கிளர்ச்சிகளில் ஈடுபட்டனர். பிரித்தானிய் காவலர்களுடனான ஒரு போரில், இவர் குண்டடிபட்டு காயமடைந்தார். பின்னர் இவர் சதாரா சிறைக்கு அனுப்பப்பட்டார். அங்கிருந்து இவர் சக ஊழியர்களுடன் சேர்ந்து ஒரு சிறைச்சாலையை உடைத்து தப்பித்தார். பிரித்தன் அரசாங்கம் இவரது தலைக்கு ஒரு வெகுமதியை அறிவித்தது. ஆனால் நாயக்வாடி நான்கு ஆண்டுகள் தலைமறைவாகவே இருந்தார். 1943 ஆம் ஆண்டில், நானா பாட்டீல், கிசான்ராவ் அகிர் மற்றும் இன்னும் சிலருடன், இவர் ஒரு இணையான அரசாங்கத்தை அறிவித்தார், *பிரதி சர்க்கார்*, இது மேற்கு மகாராட்டிரா பிராந்தியத்தில் சுமார் 150 கிராமங்களில் செயல்பட்டு வந்தது. இதில் சதாரா மற்றும் சாங்கலி ஆகிய ஊர்களும் அடங்கும்.  
1947 இல் இந்திய சுதந்திரத்திற்குப் பிறகு, நாயக்வாடி தனது கவனத்தை சமூகப் பணிகளுக்கு மாற்றினார். இவர் கல்வியியல் கல்லூரி, மற்றும் ஒரு மேல்நிலைப் பள்ளி போன்ற கல்வி நிறுவனங்களை நிறுவினார். 1950 ஆம் ஆண்டில், குசூம் என்பவருடான இவரது திருமணத்திற்குப் பிறகு, செட்டாமசூர் கட்கரி செட்டகரி சங்கதான* சீர்திருத்தவாதிகளுடன் இணைந்து பணியாற்றினார். பின்னர் *சன்யுக்தா* *மகாராட்டிரா* இயக்கத்திலும் ஈடுபட்டார். 1957 இல் தேர்தல் அரசியலில் நுழைந்த இவர் சட்டமன்றத் தேர்தலில் வெற்றிகரமாக போட்டியிட்டு 1962 வரை சட்டமன்ற உறுப்பினராக பணியாற்றினார். சட்டமன்ற உறுப்பினராக இருந்த காலம் முடிந்ததும், இவர் தனது சமூகப் பணிகளுக்குத் திரும்பி, ஜிஜாமாதா வித்யாலயா மற்றும் சாவித்ரிபாய் பூலே பெண்கள் விடுதி ஆகியவற்றை நிறுவினார். இவரது வாழ்க்கையின் அடுத்த இரண்டு தசாப்தங்கள் கூட்டுறவு இயக்கம் மற்றும் கரும்பு விவசாயத்துடன் தொடர்புடையது, இது 1972 இல் *கிசான் லிஃப்ட் பாசனத் திட்டத்தை* அமல்படுத்தத் தொடங்கி 1984 இல் *கூட்டத்மா கிசான் அகிர் சகாகரி சகார் கர்கானாவை* நிறுவுவதில் உச்சக்கட்டத்தை அடைந்தது. இடையில், அவர் மற்றொரு சட்டமன்றத் தேர்தலில் போட்டியிட்டு தோல்வியடைந்தார்; பின்னர் 2004 மக்களவைத் தேர்தலில் இவர் மீண்டும் தோற்றார். லாத்தூர் பூகம்ப நிவாரணப் பணிகளிலும், வறட்சியால் பாதிக்கப்பட்ட பகுதிகளுக்கு *பானி பரிசத்'' அமைப்பதிலும் ஈடுபட்டார்.
# ஜார்ஜ் கூகார்

**ஜார்ஜ் டூயி கூகார்** ( George Dewey Cukor ( ; ஜூலை 7, 1899 &nbsp; - ஜனவரி 24, 1983) ஓர் அமெரிக்கத் திரைப்பட இயக்குநர் .இவர் முக்கியமாக நகைச்சுவை மற்றும் இலக்கிய தழுவல்களை அடிப்படையாகக் கொண்ட திரைப்படங்களில் நடித்தார்.*வாட் பிரைஸ் ஹாலிவுட் (1932), எ பில் ஆஃப் டைவர்ஸ் (1932), அவர் பெட்டர்ஸ் (1933), மற்றும் சுமால் கேர்ள்ஸ் (1933) ஆகிய திரைப்படங்களில் நடித்ததன் மூலம் இவர் பரவலாக அறியப்பட்டார். 1*933 ஆம் ஆண்டில் இவர் எம்ஜிஎம் நிறுவனத்திற்காக டின்னர் அட் நைட் (1933) மற்றும் *டேவிட் காப்பர்ஃபீல்ட்* (1935) செல்ஸ்னிக் மற்றும் *ரோமியோ அண்ட் ஜூலியட்* (1936) மற்றும் *காமிலே* (1936) ஆகிய படங்களை இயக்கியுள்ளார்.  
*கான் வித் த விண்ட், தி பிலடெல்பியா ஸ்டோரி (1940), கேஸ்லைட் (1944),ஆடம்ஸ் ரிப் (1949), பார்ன் எஸ்டர்டே (1950), எ ஸ்டார் இஸ் பார்ன் ( 1954), போவானி ஜங்ஷன்* (1956)* ஆகிய திரைப்பங்களை இயக்கினார். மேலும் இவர் இயக்கிய *மை ஃபேர் லேடிக்காக'' சிறந்த இயக்குநருக்கான அகாதமி விருதை வென்றார். அவர் 1980 ஆம் ஆண்டுகளில் தொடர்ந்து இயக்குநராகப் பணியாற்றினார்.
# ஜார்ஜ் கூகார்

## ஆரம்பகால வாழ்க்கை

கூகார் நியூயார்க் நகரில் மன்ஹாட்டனின் கிழக்குப் பகுதியில் பிறந்தார். இவரின் தந்தை விக்டர் ஒரு ஹங்கேரிய-யூத குடியேறியவர், மாவட்ட வழக்கறிஞர் மற்றும் ஹெலன் இலோனா கிராஸ் ஆகியோரின் மகன் ஆவார். அவரது பெற்றோர் எசுப்பானிய அமெரிக்க போர் வீராங்கனையான ஜார்ஜ் டீவியின் நினைவாக அவரது நடுத்தர பெயரைத் தேர்ந்தெடுத்தனர்.  
இவர் தனது குழந்தைப் பருவத்தில் பல தொழில்முறை அல்லாத நாடகங்களில் தோன்றினார். மேலும் தனது ஏழு வயதில் டேவிட் ஓ. செல்ஸ்னிக் உடன் ஒரு பாடலில் நடித்தார், பிற்காலத்தில் அவர் இவரது வழிகாட்டியாகவும் நண்பராகவும் ஆனார். இளைஞனாக இருக்கும் போது கூகாரை பலமுறை நியூயார்க் ஹிப்போட்ரோமுக்கு அவரது மாமா அழைத்துச் சென்றார். இவர் டெவிட் கிளின்டன் உயர்நிலைப் பள்ளியில் கல்வி கற்றார்.  
1917 இல் பட்டம் பெற்றதைத் தொடர்ந்து கூகோர் தனது தந்தையினைப் போலவே சட்டத் துறையில் செல்வார் என எதிர்பார்க்கபட்டது. ஆனால் விருப்பமில்லாமல் நியூயார்க்கின் சிட்டி கல்லூரியில் சேர்ந்தார். அங்கு அக்டோபர் 1918 இல் மாணவர் இராணுவ பயிற்சிப் படையில் நுழைந்தார். சிறிது காலத்திலேயே அவர் பள்ளியினை விட்டு நீங்கினார்.
# ஜார்ஜ் கூகார்

## தனிப்பட்ட வாழ்க்கை

கூகோர் ஓர் ஓரினச் சேர்க்கையாளர் ஆவார். அந்த சமயத்தில் இருந்த சமூகக் கட்டுப்பாடுகள் அதனை முறையற்றதாக கருதிய போதிலும் இவர் வெளிப்படையாக அதனை வெளிப்படுத்த்தினார். அவரின் ஆடம்பரமான வீட்டில் ஞாயிற்றுக் கிழமைகளில் நடக்கும் கேளிக்கை நிகழ்ச்சிகளில் அவரது நெருங்கிய நண்பர்கள் கலந்து கொள்வர்.  
கூகோரின் நண்பர்கள் அவருக்கு மிக முக்கியத்துவம் வாய்ந்தவர்களாக கருதப்பட்டது. மேலும் அவர் தனது வீட்டை அவர்களின் புகைப்படங்களால் நிரப்பினார். இவரின் வீட்டிற்கு அதிக முறை வந்து செல்லும் நபர்களாக கேதரின் ஹெப்பர்ன் மற்றும் ஸ்பென்சர் ட்ரேசி, ஜோன் க்ராஃபோர்டு மற்றும் டக்ளஸ் ஃபேர்பேங்க்ஸ், ஜூனியர், லாரன் பேகால் மற்றும் ஹம்ப்ரி போகார்ட், கிளாடெட் கோல்பர்ட், மார்லின் டீட்ரிக், லாரன்ஸ் ஆலிவர் மற்றும் விவியன் லே, நடிகர் ரிச்சர்ட் குரோம்வெல், ஸ்டான்லி ஹோலோவே, ஜுடி கார்லண்ட், ஜீன் டைர்னி, நோயல் கோவர்ட், கோல் போர்ட்டர் ஆகியோர் இருந்தனர்.
# ஜார்ஜ் கூகார்

## மரணம் மற்றும் மரபு

கூகார் ஜனவரி 24, 1983 இல் மாரடைப்பால் இறந்தார். மேலும் கிரேவ் டி, லிட்டில் கார்டன் ஆஃப் கான்ஸ்டன்சி, கார்டன் ஆஃப் மெமரி ஃபாரஸ்ட் லான் மெமோரியல் பார்க் (க்ளென்டேல்), கலிபோர்னியாவில் அடக்கம் செய்யப்பட்டார். அவர் இறந்த நேரத்தில் அவரது சொத்துக்களின் நிகர மதிப்பு 37 2,377,720 என்று நீதிமன்ற பதிவுகள் சுட்டிக்காட்டின.  
2019 ஆம் ஆண்டில், கூகாரின் திரைப்படமான *கேஸ்லைட்* அமெரிக்க காங்கிரஸின் நூலகத்தால் தேசிய திரைப்பட பதிவேட்டில் பாதுகாப்பதற்காக கலாச்சார ரீதியாகவோ, வரலாற்று ரீதியாகவோ அல்லது அழகியல் ரீதியாக முக்கியத்துவம் வாய்ந்ததாக தேர்ந்தெடுக்கப்பட்டது.
# ஃபிரடரிக் ஆசுட்டன்

**சர் ஃபிரடெரிக் வில்லியம் மல்லண்டெய்ன் ஆஷ்டன்** (Sir Frederick William Mallandaine Ashton)17 செப்டம்பர் 1904 18 ஆகஸ்ட் 1988) ஒரு பிரித்தானிய பாலே நடன கலைஞர் மற்றும் நடன இயக்குநர் ஆவார். இவர் நடன இயக்குனராகவும் பணியாற்றினார்.
# ஃபிரடரிக் ஆசுட்டன்

## வாழ்க்கை மற்றும் தொழில்

### ஆரம்ப ஆண்டுகளில்

ஜார்ஜ் ஆஷ்டன் 1864 ஆம் ஆண்டில் பிறந்தார். இவரது தந்தை ஜார்ஜ் ஹாஸ்தனுக்கும் அவரின் இரண்டாவது மனைவி ஜார்ஜியாவிற்கும் இவர் நான்காவது குழந்தையாகப் பிறந்தார். ஆஷ்டன் மத்திய மற்றும் தென் அமெரிக்க கேபிள் நிறுவனத்தின் மேலாளராகவும், குயாகுவில் உள்ள பிரித்தானிய தூதரகத்தில் துணைத் தூதராகவும் இருந்தார்.  
1907 ஆம் ஆண்டில் இவரது குடும்பம் பெருவில் உள்ள லிமாவுக்கு குடிபெயர்ந்தது, அங்கு ஆஷ்டன் ஒரு தொமினிக்கன் சபைபள்ளியில் பயின்றார். அவர்கள் 1914 ஆம் ஆண்டில் இவர் மீண்டும் அவர்களின் சொந்த ஊருக்குத் திரும்பிய பிறகு ஆங்கில காலனியின் குழந்தைகளுக்கான பள்ளியில் பயின்றார். 1917 ஆம் ஆண்டு இவர் அனா பாவ்லூவாவின் நடனத்தினைப் பார்த்தார். அதன் பிறகு தானும் ஒரு நடனம் ஆடுபவர் ஆக வேண்டும் எனத் தீர்மானித்தார்.  
அவர் கல்வியில் இவருக்குப் போதுமான ஆர்வம் இல்லை. அதனால் 1921 ஆம் ஆண்டில் பள்ளியை விட்டு வெளியேறும்போது ஆஷ்டன் ஒரு வணிக நிறுவனத்தில் சேர வேண்டும் என்று அவரது தந்தை முடிவு செய்தார். அவர் லண்டன் நகரத்தில் ஒரு இறக்குமதி-ஏற்றுமதி நிறுவனத்தில் பணிபுரிந்தார்.அங்கு பணிபுரியும் போது எசுப்பானியம் மற்றும் பிரஞ்சு மற்றும் ஆங்கிலம் ஆகிய மொழிகளில் பேசும் திறனைப் பெற்றார்.ஜனவரி 1924 இல் ஜார்ஜ் ஆஷ்டன் தற்கொலை செய்து கொண்டார்.
# ஃபிரடரிக் ஆசுட்டன்

## மரபுரிமை

ஆஷ்டன் மற்றும் அவரது கூட்டு நடனத்தின் பாரம்பரியத்தை நிலைநாட்ட, ஃபிரடெரிக் ஆஷ்டன் எனும் பெயரில் 2011 ஆம் ஆண்டில் அறக்கட்டளை ஒன்று அமைக்கப்பட்டது. இது சுயாதீனமானது, ஆனால் ராயல் பாலேவுடன் இணக்கமாக செயல்படுகிறது.
# ஃபிரடரிக் ஆசுட்டன்

## மரியாதைகள்

1962 ஆம் ஆண்டில் இளங்கலை நைட் பட்டமும் , 1967 ஆம் ஆண்டில் கம்பானியன் ஆப் ஹானர் ஆகிய மாநில விருதுகளைப் பெற்றார். 1960 ஆம் ஆண்டில் பிரான்ஸ் அரசின் செவாலியே விருது மற்றும் 1964 ஆம் ஆண்டில் ஆர்டர் ஆஃப் டேனெபிராக் விருது, 1959 ஆம் ஆண்டில் ராயல் அகாதமி ஆஃப் டான்ஸ் வழங்கிய இரண்டாம் எலிசபெத் முடிசூட்டு விருதினைப் பெற்றார். 1962 ஆம் ஆண்டில் டர்ஹாம் பல்கலைக்கழகம் இவருக்கு கௌரவ முனைவர் பட்டம் வழங்கியது. மேலும் இவர் 1967 இல் கிழக்கு அங்கிளியா 1970 அம் ஆண்டில் ஹல் மற்றும் 1976 ஆம் ஆண்டில் ஆக்சுபோர்டு பல்கலைக்கழகம் ஆகிய பல்கலைக்கழகங்கள் இவருக்கு முனைவர் பட்டம் வழங்கியது.
# லட்சுமி மால் சிங்வி

**லட்சுமி மால் சிங்வி** (9 நவம்பர் 1931 - 6 அக்டோபர் 2007) இவர் ஒரு இந்திய நீதிபதியாகவும், நாடாளுமன்ற உறுப்பினராகவும், அறிஞராகவும், எழுத்தாளராகவும் மற்றும் இராஜதந்திராகவும் இருந்தார். ஐக்கிய இராச்சியத்தில் (1991-97) இந்தியாவின் இரண்டாவது மிக நீண்ட கால உயர் ஸ்தானிகராக இருந்த வி. கே. கிருஷ்ண மேனனுக்குப் பிறகு இவர் அப்பதவியில் இருந்தார். இவருக்கு 1998 இல் பத்ம பூசண் விருது வழங்கப்பட்டது.
# லட்சுமி மால் சிங்வி

## சுயசரிதை

சிங்வி இந்தியாவின் ராஜஸ்தானின் சோத்பூரில் மார்வாட் சமண குடும்பத்தில் பிறந்தார். இவருக்கு பிரசன் மால் சிங்வி மற்றும் குலாப் மால் சிங்வி என்ற இரண்டு சகோதரர்களும், புஷ்பா சேத் மற்றும் சந்திர பண்டாரி என்ற இரண்டு சகோதரிகளும் இருந்தனர். சிங்வி அலகாபாத் பல்கலைக்கழகத்தில் இளங்கலையில் தங்கப்பதக்கம் வென்றவர். பின்னர் ஜெய்ப்பூர் பல்கலைக்கழகத்தில் சட்டத்தில் முதுகலைப் பட்டம் பெற்றுள்ளார். இவர் தனது சட்டப் படிபிற்காக ஆர்வர்டு பல்கலைக்கழகத்தின் உதவித்தொகைப் பெற்ற ராஜஸ்தானின் முதல் அறிஞர் ஆவார். பின்னர் இவர் தனது சட்ட மேற்படிப்பை அமெரிக்காவின் கோர்னெல் பல்கலைக்கழகத்தில் முடித்தார்.
# லட்சுமி மால் சிங்வி

## சுயசரிதை

### சட்ட வாழ்க்கை

சட்டத்தில் பட்டம் பெற்ற பிறகு, சோத்பூர் விசாரணை மற்றும் அமர்வு நீதிமன்றங்களில் சிங்வி தனது சட்டப் பயிற்சியைத் தொடங்கினார். 1962 இல் சோத்பூரில் (மக்களவைத் தொகுதி) இருந்து நாடாளுமன்றத் தேர்தலில் சுயேட்சை வேட்பாளராக போட்டியிட்டு வெற்றி பெறுவதற்கு முன்பு இவர் ஒரு வழக்கறிஞராகப் பயிற்சி பெற்றார். நாடாளுமன்ற உறுப்பினராக இருந்த ஐந்தாண்டு காலப்பகுதியில், நீதிமன்றத்திற்கு இவர் வருகை புரிவது நாடாளுமன்றத்திலும் அவரது தொகுதியிலும் பணிபுரியும் கோரிக்கைகளால் மட்டுப்படுத்தப்பட்டிருந்தது. பின்னர் இவர் தனது சட்ட பயிற்சிக்கு முழுநேரமும் திரும்பினார். ஆனால் மீண்டும், ராஜஸ்தான் உயர் நீதிமன்றத்திலும் இந்திய உச்ச நீதிமன்றத்திலும் பயிற்சி மேற்கொள்வதற்காக மாவட்ட நீதிமன்றத்தில் தனது பயிற்சியை கைவிட்டார். இவர் வழக்கறிஞர் தலைவர் என்று பெயர் பெற்றார். பின்னர் இவர் இந்திய உச்சநீதிமன்றத்தில் மூத்த வழக்கறிஞராக நியமிக்கப்பட்டார்.
# லட்சுமி மால் சிங்வி

## சுயசரிதை

### அரசியல் வாழ்க்கை

1950 களின் தசாப்தத்தில், ஜவகஹர்லால் நேரு அரசாங்கம் "சமூக நவீனமயமாக்கல்" என்ற திட்டத்தை தீவிரமாக முன்வைத்தது. இது இந்தியாவின் பழக்கவழக்கங்கள் மற்றும் மரபுகளை பின்தங்கிய மற்றும் வெறுக்கத்தக்கது என்று தள்ளுபடி செய்வதற்கும், "நவீன மதிப்புகள்," "முற்போக்கான கண்ணோட்டம்" மற்றும் "விஞ்ஞான மனநிலை" என்பது மேற்கத்திய முன்னோக்குகள் மற்றும் திருமணம், விவாகரத்து, பரம்பரை மற்றும் மனித உறவுகள் ஆகியவற்றின் அமைப்புகளை இந்திய நீதிமன்றங்கள் ஆதரிக்கும் சட்டமாகக் குறிப்பிட்டது. என்ன நடக்கிறது என்பதை உணர்ந்த சமூகத்தின் படித்த பிரிவினரிடையே இந்த தீவிர முயற்சிகள் பெரும் அதிருப்தியை ஏற்படுத்தின. எவ்வாறாயினும், ஒரு ஒழுங்கமைக்கப்பட்ட எதிர்க்கட்சி இல்லாதது இந்த திட்டதிற்குக்கு ஒழுங்கமைக்கப்பட்ட அரசியல் எதிர்ப்பிற்கு ஒரு தடையாக இருந்தது. பிரித்தனில் இருந்து இந்தியாவின் சுதந்திரத்தைப் பெற்றதன் நற்பெயரும் கவர்ச்சியும் காங்கிரசு கட்சிக்கு இருந்தது. தேர்தல் களத்தில் இரண்டாவது அரசியல் கட்சியும் இல்லை.  
ஜவகர்லால் நேரு தலைமையிலான இந்த தீவிரமான சமூகத் திட்டத்தின் எதிர்ப்பாளராக சிங்வி அரசியலுக்கு ஈர்க்கப்பட்டார். தீவிரமான சட்டங்கள் பெரும்பாலானவை இரண்டாவது மக்களவையின் (1957-62) காலப்பகுதியில் நிறைவேற்றப்பட்டன. 1962 இல் மூன்றாவது மக்களவைக்கு தேர்தல்கள் நடைபெற்றபோது, சிங்வி தனது சொந்த ஊரான சோத்பூரிலிருந்து ஒரு சுயேச்சை வேட்பாளராக தேர்தலில் நின்றார். சோத்பூரில் அவரது குடும்பத்தினர் கொண்டிருந்த நல்ல பெயரின் அடிப்படையிலும், மேலும் இவரது சட்ட நடைமுறையின் மூலம் உருவாக்கப்பட்ட நல்லெண்ணம் மற்றும் தொடர்புகளின் அடிப்படையில், இவர் தேர்தலில் ஒரு சிறு வித்தியாசத்தில் வெற்றி பெற்று சோத்பூர் தொகுதியில் இருந்து நாடாளுமன்றத்திற்கு தேர்ந்தெடுக்கப்பட்டார்.  
நாடாளுமன்ற உறுப்பினராக, புலனாய்வு அதிகாரங்களுடன் ஒரு சுயேட்சயாக, சட்டரீதியான விழிப்புணர்வு அமைப்பை உருவாக்க இவர் முன்மொழிந்தார், அரசாங்கத்தில் ஊழலைக் கண்டுபிடித்தார். எசுகாண்டிநேவிய நாடுகளில் குறைகேள் அதிகாரியின் பங்கு குறித்த இவரது ஆய்வின் அடிப்படையில் இந்த திட்டம் உருவாக்கப்பட்டது. சிங்வி மக்களவை உறுப்பினராக ஐந்து ஆண்டுகள் பணியாற்றினார். ஆனால் 1967 தேர்தலில் தோல்வியடைந்தார். முப்பத்தொன்று ஆண்டுகளுக்குப் பிறகு நாடாளுமன்றத்திற்கு திரும்பவில்லை.
# எஸ். கே. மிஸ்ரா

**எஸ்.கே. மிஸ்ரா** (S. K. Misra) (பிறப்பு 1932) இவர் ஒரு ஓய்வுபெற்ற இந்திய அரசு ஊழியரும், சமூக சேவகரும், எழுத்தாளரும் மற்றும் இந்தியாவின் 8 வது பிரதம மந்திரியான சந்திர சேகரின் முன்னாள் முதன்மை செயலாளரும் ஆவார். அரியானாவின் மூன்று முதலமைச்சர்களின் முதன்மை செயலாளராக பணியாற்றிய இவர் சுற்றுலா, பொது விமானப் போக்குவரத்து மற்றும் வேளாண் அமைச்சகங்களில் முன்னாள் செயலாளராகவும் உள்ளார். இராய் என்ற இடத்திலுள்ள மோதிலால் நேரு விளையாட்டுப் பள்ளிகளின் நிறுவனர்களில் ஒருவரான இவர், கிராமப்புற பாரம்பரியம் மற்றும் மேம்பாட்டுக்கான இந்திய அறக்கட்டளையின் நிறுவனர் தலைவரும் ஆவார். இந்திய ஆட்சிப் பணியில் இவர் செய்த பங்களிப்பிற்காக 2009 ஆம் ஆண்டில் மூன்றாவது மிக உயர்ந்த குடிமக்கள் கௌரவமான பத்ம பூசண் விருது இந்திய அரசு இவருக்கு வழங்கியது.